text: 李宜培，字存赤，號瑤林，河南汝州郟縣人。生平.萬曆四十年聯捷癸丑科進士，初授威縣知縣，四十五年調繁永年縣，明敏有決斷，訟者至數言立判，人服其吏才。擢戶部主事，天啟二年調任禮部儀制司主事。晉吏部考功司郎中，歷升太僕寺少卿。崇禎二年二月吏科都給事中沈惟炳等疏言太僕寺少卿李宜培越前資而管外察，誰為手援；美大工而獻諛詞，聊以自固。尋在京察中以科道拾遺罷官，卒祀鄉賢。縣東街有“雲程聯步坊”，為李宜培立。家族.父李可敬，至孝，曾割股愈親，後憑子宜培貴，獲贈戶部主事。
metadata: erhwenkuo/wikipedia-zhtw
metadata: 李宜培
metadata: https://zh.wikipedia.org/wiki?curid=7513105